אית'ן סלייטר

איתן סמואל סלייטר (באנגלית: Ethan Samuel Slater; נולד ב-2 ביוני 1992) הוא שחקן, זמר ומלחין יהודי אמריקאי, הידוע בעיקר בזכות גילום דמותו של בובספוג מכנסמרובע במחזמר בעל אותו שם. על תפקיד זה היה מועמד לפרס טוני וזכה בפרס דרמה דסק בשנת 2018. במהלך הקריירה שיחק במחזות זמר בבימוים של קתלין מרשל, בארי לוינסון, ג'ון טרטליה, בארטלט שר וג'ון דויל.

 ביוגרפיה 
איתן סמואל סלייטר נולד ב-2 ביוני 1992 בוושינגטון די. סי. למשפחה יהודית ממוצא אשכנזי בעלת שורשים מאוקראינה, רומניה, הונגריה, רוסיה, בלארוס ופולין. 

חלק מדורות משפחתיו נרצחו במחנות ההשמדה באושוויץ.

סלייטר הוא בוגר מכללת ואסר.

 קריירה 
בשנת 2015, התקיימה הופעתו הראשונה של סלייטר בתיאטרון בפסטיבל התיאטרון המוזיקלי של ניו יורק , כשגילם את לואיס במחזמר "מסע החיפוש של קלאודיו", בבימויו של ג'ון טרטליה. על תפקיד זה היה מועמד לפרס הפסטיבל להופעת היחיד הטובה ביותר. באותה שנה הופיע בסרט הקצר "Lightning Bugs in a Jar" בתפקיד בן.

בשנת 2016, השתתף בסרט "Evol" בתפקיד רוני גולדשטיין. באותה שנה סלייטר לוהק לגלם את בובספוג מכנסמרובע במחזמר בעל אותו שם בבימויה של טינה לנדאו בתיאטרון האוריינטלי בשיקגו. הוא שב לגלם את הדמות בהפקת המחזמר בתיאטרון פאלאס  בברודוויי בין השנים 2017-2018. על תפקיד זה סלייטר היה מועמד לפרס טוני וזכה בפרסי דרמה דסק, עולם התיאטרון ומעגל המבקרים החיצוני.

בין השנים 2018-2019 סלייטר הופיע במספר פרקים בתוכניות טלוויזיה, בין היתר "חוק וסדר: מדור מיוחד", "מרפי בראון" ו"פוסי/ורדון". בשנת 2019, סלייטר השתתף בקונצרט לגיוס תרומות של המחזמר "קמלוט" במרכז לינקולן בבימויו של בארטלט שר.

בין השנים 2021-2022, סלייטר גילם את לי הארווי אוסוואלד בהפקה המחודשת של המחזמר "מתנקשים"  ב-Classic Stage Company בבימויו של ג'ון דויל.

ממרץ עד אפריל 2022, סלייטר גילם את דמותו של מקס ויינבאום במחזה "Good Night, Oscar" בתיאטרון גודמן בשיקגו. באותה שנה, הוכרז שסלייטר יגלם את בוק בעיבוד הקולנועי בעל שני החלקים של המחזמר "מרשעת", בבימויו של ג'ון מ. צ'ו.

בשנת 2023, הופיע בפרק בסדרה "גברת מייזל המופלאה".

החל מ-31 באוקטובר 2023, סלייטר משתתף בהפקה המחודשת בברודוויי של המחזמר "ספאמלוט" בתפקיד הנסיך הרברט/ ההיסטוריון.

 חיים אישיים 
בשנת 2018 נישא ללילי ג'יי. לזוג ילד אחד שנולד ב-2022. סלייטר הגיש בקשה לגירושין ביולי 2023, לאחר חמש שנות נישואים. בספטמבר 2024, סלייטר ולילי ג'יי התגרשו באופן חוקי לאחר שסלייטר התחיל לצאת עם אריאנה גרנדה אותה פגש בעת הצילומים לסרט "מרשעת".

 פילמוגרפיה 
 קולנוע 
שנהסרטתפקידהערותהערות שוליים2015Lightning Bugs in a Jarבן2016Evolרוני גולדשטיין2021The Man Behind the Cameraגראלד2022Intervenorsמיילססרט קצר; גם תסריטאי2024מרשעתבוק2025מרשעת: חלק 2TBAThe Designer

 טלוויזיה 
שנהסדרהתפקידהערותהערות שוליים2018חוק וסדר: מדור מיוחדריילי פורטרפרק: "נקמה"מרפי בראוןהקצין ריינולדספרק: "Thanksgiving and Taking"2019פוסי/ורדוןג'ואל גרייפרק: "Me and My Baby"Instinct נואהפרק: "After Hours"The SpongeBob Musical: Live on Stage!בובספוג מכנסמרובעעיבוד טלוויזיוני למחזמר2023גברת מייזל המופלאהסטיבןפרק: "סוזן"2025דור ה-Vתומאס גודולקין3 פרקיםאלזבת'ריס צ'נדלר2 פרקים

 תיאטרון 
שנהמחזהתפקידמיקוםהערותהערות שוליים2016בובספוג מכנסמרובעבובספוג מכנסמרובעהתיאטרון האוריינטלימקומי2017–2018תיאטרון פאלאסברודוויי2019קמלוטמורדרדמרכז לינקולן2021–2022מתנקשיםלי הארווי אוסוואלדClassic Stage Companyאוף-ברודווויי2022Good Night, Oscarמקס ויינבאוםתיאטרון גודמן, שיקגומקומי2023–2024ספאמלוטהנסיך הרברט/ ההיסטוריוןתיאטרון סנט ג'יימס ברודוויי

 דיסקוגרפיה 
 אלבום הקלטות 
שנהפרויקטחברת תקליטיםהערותהערות שוליים2017בובספוג מכנסמרובעMasterworks Broadwayאלבום הקלטות של צוות השחקנים מקורי2021קצה העולםBroadway Recordsאלבום קונספט2022מתנקשיםאלבום הקלטות של צוות השחקנים באוף-ברודוויי משנת 2022

 סולו 
שנהשםהערותהערות שוליים2019Richmond Rewritesסינגל2020Life Is WeirdEP

 פרסים ומועמדויות 
שנהפרויקט מועמדפרסקטגוריהתוצאההערות שוליים2015מסע החיפוש של קלאודיופרס NYMF הופעת יחיד יוצאת מהכלל2018בובספוג מכנסמרובעפרס טוניהביצוע הטוב ביותר על ידי שחקן ראשי במחזמרפרס דרמה דסק שחקן יוצא מהכלל במחזמרפרס מעגל המבקרים החיצוני פרס עולם התיאטרון הופעת בכורה יוצאת מהכללפרס בחירת הקהל של Broadway.comשחקן ראשי אהוב במחזמרהופעת בכורה יוצאת מהכלל (גבר)2022מתנקשיםפרס לוסיל לורטל שחקן משנה יוצא מהכלל במחזמר

קישורים חיצוניים

 אית'ן סלייטר באתר Internet Broadway Database
 אית'ן סלייטר באתר IMDb
 אית'ן סלייטר באתר Playbill
 אית'ן סלייטר באתר Broadway.com

הערות שוליים

קטגוריה:שחקני קולנוע וטלוויזיה יהודים אמריקאים
קטגוריה:שחקני תיאטרון יהודים אמריקאים
קטגוריה:שחקני מחזות זמר
קטגוריה:בוגרי מכללת ואסר
קטגוריה:אמריקאים שנולדו ב-1992